ธปท.รับมอบทองคำหลวงตาบัวเพิ่มอีก8กิโลกรัม
ธปท.รับทองคำหลวงตาบัวเข้าทุนสำรองเงินตราเพิ่ม ส่งผลให้ยอดทองคำรวมเป็น 13,051 กิโลกรัม
25 เม.ย. 2562

ธปท.รับทองคำหลวงตาบัวเข้าทุนสำรองเงินตราเพิ่ม ส่งผลให้ยอดทองคำรวมเป็น 13,051 กิโลกรัม
นายวิรไท สันติประภพ ผู้ว่าการ ธนาคารแห่งประเทศไทย (ธปท.) ได้รับมอบทองคำจำนวน 8 กิโลกรัม จากคณะศิษยานุศิษย์พระธรรมวิสุทธิมงคล (หลวงตาพระมหาบัว ญาณสัมปันโน) ที่ได้รับจากการจัดงานบุญประเพณี “ผ้าป่า 12 เมษาฯสืบหน่อต่อแขนงคลังหลวง บูชาพระคุณองค์หลวงตา” ตามเจตนารมณ์ของหลวงตาพระมหาบัว ญาณสัมปันโน เพื่อสมทบเข้าเป็นทุนสำรองเงินตรา
ทั้งนี้ มีพระอาจารย์สุชิน ปริปุณโณ เจ้าอาวาสวัดธรรมสถิต ต.สำนักทอง อ.เมือง จ.ระยอง เป็นผู้แทนคณะศิษยานุศิษย์มอบสินทรัพย์ในครั้งนี้




สำหรับการมอบทองคำเข้าเป็นส่วนหนึ่งของทุนสำรองเงินตราครั้งนี้ นับเป็นครั้งที่ 24 รวมเป็นสินทรัพย์ที่รับมอบแล้วทั้งสิ้น แบ่งเป็นทองคำแท่งน้ำหนักรวมประมาณ 13,051 กิโลกรัม และเงินตราต่างประเทศจำนวน 10,457,159.63 ดอลลาร์